
34 DR.31.3.2003 
 
 Tuan Yang di-Pertua, saya telah pun membangkitkan isu pampasan kepada para 
penduduk setinggan yang terpaksa berpindah dari tebing sungai Kelang demi membuka 
jalan kepada pembinaan projek KL Linear City, sejak saya menjadi Ahli Parlimen.  Selepas 
itu dalam satu perjumpaan di antara bekas Menteri Jabatan Perdana Menteri yang 
mengawasi DBKL iaitu Datuk Pandikar Amin dan bekas Datuk Bandar Kuala Lumpur 
bersama dengan wakil penduduk bahawa mereka dan satu wakil penduduk KL Linear City 
pada tahun lepas telah mencapai satu persetujuan bahawa para penduduk ini akan 
ditawarkan rumah kos menengah yang berharga RM42,000 dan dijual kepada mereka.   

Perkara ini juga telah disiarkan di akhbar tempatan termasuk New Straits Times 
yang saya pegang ini.   Walau bagaimanapun, pihak EPU kelihatan telah bertukar fikiran 
dan menawarkan rumah kos rendah PPRT yang disewa kepada mereka sahaja.  Saya 
pernah tulis surat aduan kepada Datuk Bandar Kuala Lumpur pada 29 Oktober tahun lepas 
tetapi saya tidak mendapat apa-apa jawapan daripada beliau sehingga hari ini.  Saya juga 
diberitahu oleh pegawai kanan DBKL bahawa mereka tidak boleh buat apa-apa kerana ini 
adalah keputusan EPU. 

 Tuan Yang di-Pertua, apabila kita melalui rumah pangsa DBKL dekat dengan 
plaza tol Serdang, kita akan nampak sepanduk besar yang tergantung di rumah pangsa itu 
yang Tertulis ‘Barisan Nasional Janji Dikotai’.  Saya percaya sepanduk ini digantung oleh 
DBKL dan kerajaan sendiri.  Dan apakah keputusan Jabatan Perdana Menteri dan EPU 
terhadap penduduk setinggan KL Linear City yang bertukar-tukar ini melambangkan janji 
yang dikotai oleh kerajaan BN… 

 Timbalan Yang di-Pertua [Datuk Lim Si Cheng]:  Yang Berhormat, Yang 
Berhormat, Yang Berhormat ini ucapan pun ucapan dasar bukan untuk akta yang kita 
bangkitkan pada pagi ini… 

Puan Teresa Kok Suh Sim:  Kerana berkenaan tanah…. 

Timbalan Yang di-Pertua [Datuk Lim Si Cheng]:  … dan Yang Berhormat 
Menteri berhak tidak memberi jawapan.   

Puan Teresa Kok Suh Sim:  Saya hanya membangkitkan isu berkenaan dengan 
tanah kerana ini adalah apa yang dijanjikan oleh Jabatan Perdana Menteri… 

Timbalan Yang di-Pertua [Datuk Lim Si Cheng]:  Yang Berhormat boleh cuba 
baca balik peraturan mesyuarat. 

 Puan Teresa Kok Suh Sim:  Peraturan mesyuarat bukan buku itu. 

Timbalan Yang di-Pertua [Datuk Lim Si Cheng]:  Peraturan mesyuarat 36, Yang 
Berhormat mengatakan apa kita bangkit perlu berkaitan dengan akta yang kita bincangkan. 

 Datuk Haji Mohamad bin Haji Aziz:  Sudahlah Seputeh! 
 Puan Teresa Kok Suh Sim: Tuan Yang di-Pertua, saya berterima kasih kerana 
mendengar ucapan saya secara berhati-hati kerana tadi saya dengar ucapan daripada 
Bukit Bintang, dari Wangsa Maju, dari Jeli semua ini berkenaan dengan perkara luar 
daripada rang undang-undang ini tetapi mereka dibenarkan.  Ini menunjukkan ucapan saya 
tadi itu jelas didengar oleh Tuan Yang di-Pertua dan juga Yang Berhormat Menteri.  [Yang 
Berhormat Kinabatangan ketawa] 

 
Puan Teresa Kok Suh Sim:  Tuan Yang di-Pertua biar saya ke isu yang lain dan 

yang akhir sekali berkenaan dengan tanah juga.  Tuan Yang di-Pertua, kerajaan BN telah 
mengumumkan bahawa ia akan menghapuskan semua setinggan yang menduduki tanah 
kerajaan pada tahun 2005.  Walau bagaimanapun, di Kuala Lumpur, ibu pejabat bahagian 
UMNO di Seputeh, Bandar Tun Razak dan Cheras adalah didirikan di tanah kerajaan. 

Timbalan Yang di-Pertua [Datuk Lim Si Cheng]:  Yang Berhormat Menteri 
bangun, Menteri bangun. 

 

 



Tuan Yang di-Pertua, saya telah pun membangkitkan isu pampasan kepada para penduduk setinggan yang terpaksa berpindah dari tebing sungai Kelang demi membuka jalan kepada pembinaan projek KL Linear City, sejak saya menjadi Ahli Parlimen. Selepas itu dalam satu perjumpaan di antara bekas Menteri Jabatan Perdana Menteri yang mengawasi DBKL iaitu Datuk Pandikar Amin dan bekas Datuk Bandar Kuala Lumpur bersama dengan wakil penduduk bahawa mereka dan satu wakil penduduk KL Linear City pada tahun lepas telah mencapai satu persetujuan bahawa para penduduk ini akan ditawarkan rumah kos menengah yang berharga RM42,000 dan dijual kepada mereka. Perkara ini juga telah disiarkan di akhbar tempatan termasuk New Straits Times yang saya pegang ini. Walau bagaimanapun, pihak EPU kelihatan telah bertukar fikiran dan menawarkan rumah kos rendah PPRT yang disewa kepada mereka sahaja. Saya pernah tulis surat aduan kepada Datuk Bandar Kuala Lumpur pada 29 Oktober tahun lepas tetapi saya tidak mendapat apa-apa jawapan daripada beliau sehingga hari ini. Saya juga diberitahu oleh pegawai kanan DBKL bahawa mereka tidak boleh buat apa-apa kerana ini adalah keputusan EPU. Tuan Yang di-Pertua, apabila kita melalui rumah pangsa DBKL dekat dengan plaza tol Serdang, kita akan nampak sepanduk besar yang tergantung di rumah pangsa itu yang Tertulis 'Barisan Nasional Janji Dikotai'. Saya percaya sepanduk ini digantung oleh DBKL dan kerajaan sendiri. Dan apakah keputusan Jabatan Perdana Menteri dan EPU terhadap penduduk setinggan KL Linear City yang bertukar-tukar ini melambangkan janji yang dikotai oleh kerajaan BN... Timbalan Yang di-Pertua [Datuk Lim Si Cheng]: Yang Berhormat, Yang Berhormat, Yang Berhormat ini ucapan pun ucapan dasar bukan untuk akta yang kita bangkitkan pada pagi ini... Puan Teresa Kok Suh Sim: Kerana berkenaan tanah.... Timbalan Yang di-Pertua [Datuk Lim Si Cheng]: ... dan Yang Berhormat Menteri berhak tidak memberi jawapan. Puan Teresa Kok Suh Sim: Saya hanya membangkitkan isu berkenaan dengan tanah kerana ini adalah apa yang dijanjikan oleh Jabatan Perdana Menteri... Timbalan Yang di-Pertua [Datuk Lim Si Cheng]: Yang Berhormat boleh cuba baca balik peraturan mesyuarat. Puan Teresa Kok Suh Sim: Peraturan mesyuarat bukan buku itu. Timbalan Yang di-Pertua [Datuk Lim Si Cheng]: Peraturan mesyuarat 36, Yang Berhormat mengatakan apa kita bangkit perlu berkaitan dengan akta yang kita bincangkan. Datuk Haji Mohamad bin Haji Aziz: Sudahlah Seputeh! Puan Teresa Kok Suh Sim: Tuan Yang di-Pertua, saya berterima kasih kerana mendengar ucapan saya secara berhati-hati kerana tadi saya dengar ucapan daripada Bukit Bintang, dari Wangsa Maju, dari Jeli semua ini berkenaan dengan perkara luar daripada rang undang-undang ini tetapi mereka dibenarkan. Ini menunjukkan ucapan saya tadi itu jelas didengar oleh Tuan Yang di-Pertua dan juga Yang Berhormat Menteri. [Yang Berhormat Kinabatangan ketawa]. Puan Teresa Kok Suh Sim: Tuan Yang di-Pertua biar saya ke isu yang lain dan yang akhir sekali berkenaan dengan tanah juga. Tuan Yang di-Pertua, kerajaan BN telah mengumumkan bahawa ia akan menghapuskan semua setinggan yang mendudukitanah kerajaan pada tahun 2005. Walau bagaimanapun, di Kuala Lumpur, ibu pejabat bahagian UMNO di Seputeh, Bandar Tun Razak dan Cheras adalah didirikan di tanah kerajaan. Timbalan Yang di-Pertua [Datuk Lim Si Cheng]: Yang Berhormat Menteri bangun, Menteri bangun.